നബിദിനാഘോഷങ്ങള്ക്കു തുടക്കം അമ്ബലപ്പുഴ: വിവിധ മഹല് കമ്മിറ്റികളുടെയും സംഘടനകളുടെയും നേതൃത്വത്തില് കോവിഡ് നിയമപ്രകാരം നബിദിനാഘോഷങ്ങള് ക്കു തുടക്കമായി. പള്ളികളില് പ്രവാചക പ്രകീര്ത്തന സദസുകള്, പ്രാര്ഥനകള് ആരംഭിച്ചു. സംഘടനകള് പതാക ഉയര്ത്തി. തുടര് ദിവസങ്ങളില് അന്നദാനം, പ്രഭാഷണ സദസുകള്, പരിസര ശുചീകരണം, ജീവകാരുണ്യ പ്രവര്ത്തനങ്ങള് എന്നിവ നടത്തും. എസ്കെഎസ്എസ്എഫ്, എസ്വൈഎസ് നീര്ക്കുന്നം യൂണിറ്റ് കമ്മിറ്റിയുടെ സംയുക്താഭിമുഖ്യത്തില് ഇജാബ പള്ളിക്കു സമീപം മാവുങ്കല് നൂര്മുഹമ്മദ് മുസ്ലിയാര് പതാക ഉയര്ത്തി. പമ്ബാനദിയില് കുളിക്കാനിറങ്ങിയ വയോധികന് മുങ്ങിമരിച്ചുചെങ്ങന്നൂര്: പന്പാനദിയില് കുളിക്കാനിറങ്ങിയ വയോധികന് ഒഴുക്കില്പ്പെട്ട് മുങ്ങിമരിച്ചു. തിരുവന്വണ്ടൂര് തത്തുകാട്ടില് കുട്ടപ്പായി 63യാണ് മുങ്ങിമരിച്ചത്. കഴിഞ്ഞദിവസം ഉച്ചയ്ക്ക് 12.30 ഓടെ ആയിരുന്നു സംഭവം. ഇരമല്ലിക്കര കീഴ്ച്ചേരി വാല്ക്കടവില് കുളിക്കാനിറങ്ങുന്നതിനിടെ കാല്വഴുതി ഒഴുക്കില്പ്പെടുകയായിരുന്നു. ബഹളം കേട്ടു വന്ന സമീപവാസികള് രക്ഷപ്പെടുത്താന് ശ്രമിച്ചെങ്കിലും ഈ ഭാഗത്തു നല്ല ഒഴുക്കും ആഴവും ഉണ്ടായിരുന്നതിനാല് ഉടന് തന്നെ ഫയര്ഫോഴ്സിനെ വിവരം അറിയിക്കുകയായിരുന്നു. ഫയര്ഫോഴ്സ് എത്തി തെരച്ചില് നടത്തി കടവിനു സമീപത്തു നിന്നുമാണ് കുട്ടപ്പായിയുടെ മൃതദേഹം മുങ്ങിയെടുത്തത്. ഇയാളുടെ കോവിഡ് പരിശോധനാ ഫലം പോസിറ്റീവാണ്. ആര്ടിപിസിആര് ഫലം കൂടി വന്നതിനു ശേഷമേ തുടര് നടപടികള് സ്വീകരിക്കൂ എന്ന് പോലീസ് വ്യക്തമാക്കി. ഭാര്യ: രമണി അങ്കണവാടി ടീച്ചറാണ്. മക്കള്: ഷെബി, ഷോബി.